Sems Džonss
Semjuels Džonss (angļu: Samuel Jones; dzimis 1933. gada 24. jūnijā, miris 2021. gada 30. decembrī) bija amerikāņu basketbolists, spēlējis uzbrūkošā aizsarga pozīcijā. Savas profesionāļa karjeras laikā spēlējis NBA klubā Bostonas "Celtics", kas viņu 1957. gada NBA draftā izvēlējās ar kopējo 8. kārtas numuru. Kopā ar "Celtics" viņš izcīnīja 10 NBA čempiontitulus (1959, 1960, 1961, 1962, 1963, 1964, 1965, 1966, 1968, 1969), piecreiz spēlēja NBA visu zvaigžņu spēlē (1962, 1964, 1965, 1966, 1968), 1996. gadā tika nosaukts par vienu no 50 izcilākajiem NBA spēlētājiem visā līgas vēsturē. 1984. gadā tika uzņemts Basketbola slavas zālē.